Kvinne (21) funnet død etter løpetur - politiet etterforsker drap
I natt ble 21-åringen funnet død, melder svensk politi torsdag morgen. Hun er trolig drept, ifølge politiet.– Omstendighetene på åstedet gjør at vi har innledet en drapsetterforskning. Hvilke omstendigheter det er snakk om, kan jeg ikke kommentere, sier Towe Hagg, talsperson for politiet til svenske Aftonbladet. 21-åringen ble meldt savnet ved 21.30-tiden onsdag kveld etter en joggetur i Upplands Vasby. Både helikopter og hundepatruljer ble satt inn i søket etter henne. Bilen hennes ble funnet i nærheten av joggeløypa, og politiet trodde først at hun kunne ha falt og skadet seg.Siste nytt i saken er at politiet tok beslag i en svart bil i nærheten av området i 7-tiden torsdag morgen, skriver Expressen. Det skal være snakk om en mørk BMW. Eieren av BMWen forteller til Aftonbladet at han lånte ut bilen til sin sønn for noen uker siden. – Han dro ned for å snakke med politiet og spørre om det var noe han kunne hjelpe til med. De har tatt inn bilen og pratet med han, men han skal ikke være mistenkt, sier eieren. Hendelsen kommer kort tid etter at drapet på en annen ung kvinne sjokkerte Sverige . Da 17 år gamle Lisa Holm ble funnet drept i juni sto politiet lenge med flere ubesvarte spørsmål.Den 21 år gamle kvinnen skal ha dratt hjemmefra ved 18.30-tiden onsdag kveld. Hun fortalte sine nærmeste at hun skulle løpe tre til fem kilometer og ikke ville bli borte lenge. Da hun ikke kom hjem på flere timer, meldte de pårørende henne savnet. Det var en hundefører fra politiet som fant jenta i nærheten av joggeløypa. Et stort område rundt plassen der hun ble funnet død, er nå avsperret. Leste du? Lisa-drapet: Dette var de fem mystiske døgnene– Politiets teknikere søker nå etter spor. Nå består arbeidet i å finne ut hva som har skjedd med henne, sier Hagg til Aftonbladet. Politiet står så langt uten mistenkte i saken. De understreker at ingen ting i hennes familiesituasjon peker på at det har vært noe bråk forut for drapet. Kvinnen var ikledd svarte løpetights, en grønn T-skjorte og lyse sko da hun forlot hjemmet sitt onsdag kveld.
En ung kvinne tok onsdag på seg løpesko og forsvant ut på en joggetur utenfor Stockholm i Sverige. Hun kom aldri hjem.